**דני שניידרמן** (נולד ב-12 ביולי 1985) הוא בסיסט, יוצר, מעבד ומפיק מוזיקה ישראלי.

ביוגרפיה
--------

נולד ב-12 ביולי 1985 בסמרה שבברית המועצות לבוריס שניידרמן, מוזיקאי ומורה למוזיקה, ולסבטלנה, קוסמטיקאית. עלה לארץ בשנת 1990 ולמד בתיכון גלילי בכפר סבא. אחיו אלון הוא תאורן. 

שניידרמן נשוי לבסיסטית והזמרת-יוצרת אור אדרי ולהם שני ילדים.

קריירה
------

בתיכון ניגן בלהקות מטאל באזור השרון. שניידרמן היה נגן הבס הראשון של להקת "Viscera Trail", בזמן לימודיו בתיכון. הוא החל לנגן בלהקת "The Carsitters" והופיע איתה בארץ ובהולנד. במקביל ניגן עם הרכב המוזיקה האלקטרוני הבינלאומי "Shulman" (אנ'), איתם הופיע בעיקר מחוץ לישראל. ועם הרכב ההיפהופ השבט של הראפר טונה. לאחר פירוק ההרכב הקימו שניידרמן, יקיר בן-טוב, יונתן גלילה וטל רונן בשנת 2007 את להקת הקרטל, שבה היה שותף ליצירה ולהלחנה. לאחר אלבומם הראשון, "זימה", עזב שניידרמן את הלהקה. במקביל לחברותו בהרכב הקרטל החל לנגן עם הזמר עידן יניב. הוא ליווה אותו בהופעותיו, הלחין את השיר "חוזר לשכונה" למילים של דודי בר דוד, השתתף בהקלטות, הפיק ועיבד מוזיקלית כמה משיריו וניהל מוזיקלית את ההרכב המלווה. בשנת 2010 הפיקו יניב ושניידרמן גרסת כיסוי לשיר רכבת לילה של משינה.

בשנת 2011 השתתף בהקלטות של שלושה קטעים של ההרכב הפרוגרסיבי Project RnL. בשיר "The Avenger", ניגן עם הקלידן ג'ורדן רודס הקלידן האגדי של להקת דרים תיאטר.

בשנת 2013 הפיק את השיר "יום לילה יום" עם עידו מימון מתוך אלבומו "חלומות". שניידרמן ניגן בס באלבום בשיר "מורה מחליף" שטונה ביצע. באותה שנה ניגן בס בשירם המצליח של דודי בר דוד ומאיה הרמן, "מישהו אחר".

שניידרמן עבד והופיע כבסיסט עם אמנים רבים ובהם שירי מימון, אליעד נחום, נועה קירל, שלומי שבת, ירמי קפלן, גיא מזיג, סאבלימינל, רותם כהן, שלישיית מה קשור, שמעון בוסקילה, דקלה, הראל מויאל ורבים אחרים. בנוסף הקליט בס בגרסת הכיסוי של חנן בן ארי לשירו של זוהר ארגוב, סוד המזלות, שהוא שיר הנושא של הסרט מכתוב. הוא ניגן בס בשירו של עומר אדם "השתגע העולם" מתוך הפרויקט "המחברת של אליה", ועם עילי בוטנר וילדי החוץ, בשיר "תצרח". הוא ניגן באלבומים מצליחים כמו של רותם כהן, "אל העולם שלך" משנת 2014, ו-"לא דמיינתי" משנת 2015. שני האלבומים, אלבומי זהב.

בנוסף היה שותף בהקלטת שירים של זמרים רבים ובהם "גנבים" של ליאור נרקיס, "כל העיר יודעת" של איתי לוי, גרסת הכיסוי של שפיטה לשיר "Personal Jesus", של דפש מוד, "נגן" של דנה ברגר, "גלים" של לירון עמרם, "מספיק קרוב" של ישי לוי, "38 מעלות" של נדב גדג' מתוך פסקול הסרט פול גז בבימויו של קובי מחט, "עוף החול" של נמרוד לב, "מי שפוי ומי משוגע" של שירי מימון, למילים של נעם חורב וללחן של שמעון בוסקילה, בשיר "רוצה לחיות" של שלומי שבת, בשירו של בוסקילה "קרוב אליי" למילים של אליעד נחום ועוד.

שניידרמן הצטרף ללהקת מרפסות איתם הקליט שני אלבומים, "שלושים" ו-"סיפורים". בשנת 2014 הלהקה השתתפה באלבומו "פשוט מסובך" של איגי דיין.

בין השנים 2012–2017 הופיע עם גיא מזיג והשתתף בהקלטת אלבום הבכורה של מזיג, השחור החדש. במקביל ניגן בהופעותיו ובאלבומיו של אליעד נחום. בין היתר ניגן בשיריו מיאמי, "תמיד חלמתי", "זמן", "סוף השבוע", "שמיים", "זורם לי בדם", "מקום אחר" ו"בסוף נשארת". בשנת 2017 החל לנגן בלהקת פאנקנשטיין, שאיתם מנגן כיום. בשנת 2017 הפיק שניידרמן את מופע השקת האלבום "איזה לילה הולך להיות" של הצמד האולטראס.

בשנת 2018 עיבד והפיק את השיר "לאן" והפיק והלחין את השיר "אי בודד" של הראפר אורטגה, שמארח את גיא מר מלהקת הדג נחש. שניידרמן גם היה שותף לעיבוד ולהלחנה של השיר "יהלום" מתוך אלבומו של אורטגה זהב שחור.

ב-7 באוקטובר 2018 הוציא עידו מימון בהפקה משותפת עם שניידרמן את הסינגל "רומנטיקה", שהקליט עם אופירה יוספי לפני פטירתה, עם קולות רקע של הראלה בר.
השיר נכלל במקור באלבום הגנוז "כמו אגדה" של יוספי משנת 1998. השיר מופיע באלבומו של מימון "זכרונות מהעתיד". באותו אלבום ניגן בשתי רצועות נוספות, בשיר "סרטים" בביצוע אלון עדר, ובשיר "קרב יום" בביצוע חנן בן ארי.

ב-15 במרץ 2020 ניגן בס בשיר "חופשי" של עידו מימון מארח את נועם עמית ומיכאל כהן, שיר מתוך הסרט סאבלט של הבמאי איתן פוקס.

בפברואר 2021 ניגן שניידרמן בשיר "ימי ראשית הקיץ", שהוציאו בת זוגו אור אדרי ועמיר רוסיאנו (ג'נגו), גרסת כיסוי לשירו של יענקל'ה רוטבליט. השיר היה אחד המועמדים במצעד השנתי של גלגלצ לשנת תשפ"א. את הקליפ ביימו אור אדרי ואחיה, פז אדרי.

באוגוסט 2022 הופיע עם נועה קירל בפארק הירקון. המופע זכה בתואר "מופע השנה של גלגלצ" לאותה שנה.

בינואר 2023 הופיע בצמד מופעי האיחוד של סאבלימינל והצל.

דניאלוף
-------

בשנת 2015 הקים עם אסי ישראלוף משלישיית מה קשור את ההרכב המוזיקלי "דניאלוף". סינגלים שהוציא ההרכב הושמעו הרבות מתחנות הרדיו וזכו זכו לביקורות מצוינות. את הסינגלים הפיק שניידרמן ואת חלקם הלחין.

Shnaiderman Kelman
------------------

בשנת 2019 הקים את ההרכב המוזיקלי "Shnaiderman Kelman" עם המתופף דור קלמן. ההרכב מבצע גרסאות מיוחדות לשירים קיימים.

קישורים חיצוניים
----------------

* דני שניידרמן, ברשת החברתית פייסבוק
* דני שניידרמן, סרטונים בערוץ היוטיוב
* דני שניידרמן, באתר ספוטיפיי
* אינדירונה - ראיון עם דני שניידרמן, סרטון באתר יוטיוב (אורך: 56:35)

הערות שוליים
------------

1. ↑  Viscera Trail | qube.co.il, www.qube.co.il
2. ↑  מגזין המוזיקה הישראלי
3. ↑   Shulman Live @ Comfort 13 Club, 2008, Israel. סרטון באתר יוטיוב (אורך: 9:58)
4. ↑  מילות השיר "כן בשבילי", באתר שירונט
5. ↑  אסף נבו, ‏עידן יניב: "אני נזכר בליאן כשאני שר עליה בהופעות", באתר ‏מאקו‏, 31 ביולי 2012
6. ↑  אסף נבו, ‏עידן יניב, מדוע נפלו פניך, באתר ‏מאקו‏, 13 במאי 2012
7. ↑  עידן יניב - חוזר לשכונה | רדיו קליק לים התיכון, באתר רדיו קליק לים התיכון, ‏1 ביוני 2012
8. ↑   רכבת לילה, בביצוע עידן יניב, סרטון באתר יוטיוב; יוסי חרסונסקי, עידן יניב, רכבת לילה לקהיר באתר "חרסונסקי מיוסיק".
9. ↑   Slim Shady - The Musical, סרטון באתר יוטיוב (אורך: 3:32)
10. 1 2   RnL & Jordan Rudess - The Avenger, סרטון באתר יוטיוב (אורך: 3:16)
11. ↑   עידו מימון - יום לילה יום (עם נצ'י נצ' וקספר), סרטון באתר יוטיוב (אורך: 4:01)
12. ↑   עידו מימון - מורה מחליף (עם טונה), סרטון באתר יוטיוב (אורך: 3:02)
13. ↑   דודי בר דוד ומאיה הרמן - מישהו אחר (הקליפ הרשמי), סרטון באתר יוטיוב (אורך: 3:52)
14. ↑   סוד המזלות - חנן בן ארי - שיר הנושא מתוך הסרט מכתוב, סרטון באתר יוטיוב (אורך: 3:55)
15. ↑   עומר אדם - השתגע העולם | מתוך המחברת של אליה, סרטון באתר יוטיוב (אורך: 0:15)
16. ↑   עילי בוטנר וילדי החוץ - תצרח, סרטון באתר יוטיוב (אורך: 4:05)
17. ↑   רותם כהן - אל העולם שלך, סרטון באתר יוטיוב (אורך: 4:02)
18. ↑   רותם כהן - לא דמיינתי, סרטון באתר יוטיוב (אורך: 0:15)
19. ↑   נדב גדג' - 38 מעלות, סרטון באתר יוטיוב (אורך: 1:27)
20. ↑  להקת מרפסות חוזרת - האזינו לשיר החדש, "שלושים", באתר וואלה!‏, 7 בנובמבר 2011
21. ↑  אסף נבו, ‏איגי דיין: "אני מקווה שאחיה לראות את השיר שלי קיים שלושים שנה", באתר ‏מאקו‏, 5 בדצמבר 2013
22. ↑  מערכת ישראל היום, הערב בגימלייב: מארחים את פאנקנשטיין, באתר ישראל היום
23. ↑  יובל אראל‏, איזה לילה, בבלוג של יובל אראל, מגזין מוזיקה ותרבות, 5 באפריל 2017
24. ↑   E - Boded - Ortega ft.Guy Mar \\ אי בודד - אורטגה מארח את גיא מר, סרטון באתר יוטיוב (אורך: 0:30)
25. ↑  עידו מימון ואופירה יוספי ז"ל ב"רומנטיקה", באתר mako, ‏2018-10-08
26. ↑   עידו מימון מארח את אופירה יוספי - רומנטיקה // Ido Maimon Ft. Ofira Yosefi - Romantica, סרטון באתר יוטיוב (אורך: 3:28)
27. ↑   עידו מימון מארח את אלון עדר - סרטים // Ido Maimon Ft. Alon Eder - Sratim, סרטון באתר יוטיוב (אורך: 4:16)
28. ↑   עידו מימון מארח את חנן בן ארי - קרב יום // Ido Maimon Ft. Hanan Ben Ari - Karev Yom, סרטון באתר יוטיוב (אורך: 0:06)
29. ↑   עידו מימון מארח את נועם עמית וכהן - חופשי // Ido Maimon Ft. Noam Amit & Cohen - Hofshi, סרטון באתר יוטיוב (אורך: 3:28)
30. ↑   אור אדרי, ג'נגו - ימי ראשית הקיץ, סרטון באתר יוטיוב (אורך: 3:53)
31. ↑   נועה קירל - הופעה בפארק הירקון | Noa Kirel - Live from Park Hayarkon 2022, סרטון בערוץ "Noa Kirel", באתר יוטיוב (אורך: 02:06)
32. ↑  עומר טסל, לא רק להיטים ורקדניות: האיחוד של סאב והצל השאיר אותנו עם מחשבות על שלום, באתר ynet, 22 בינואר 2023
33. ↑  האזינו: צמד דניאלוף שר "אפרים", באתר וואלה!‏, 23 בנובמבר 2015
34. 1 2   Company - Justin Bieber Cover By Shnaiderman Kelman ft. Nati Livian, סרטון באתר יוטיוב (אורך: 3:30)
35. ↑   killing a groove, סרטון באתר יוטיוב (אורך: 0:51)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 299137540
* WorldCat (עם VIAF): 299137540

 |